გუნუნგ-ლიოსერის ეროვნული პარკი

გუნუნგ-ლიოსერის ეროვნული პარკი  ()— ეროვნული პარკი ინდონეზიის კუნძულ სუმატრაზე. ფართობი 7 927 კმ²-ია. სახელი ეწოდა აქ მდებარე მწვერვალ ლიოსერისგან (3 381 მ). ეროვნულ პარკში დაცულია მრავალი სახის ეკოსისტემა. მის ტერიტორიაზე ასევე მდებარეობს ორანგუტანების ნაკრძალი ბუკიტ-ლავანგი. კერინჩი-სებლატისა და  ბუკიტ-ბარისან-სელატანის ეროვნულ პარკებთან ერთად, იუნესკომ გუნუნგ-ლიოსერი მსოფლიო მემკვიდრეობის სიაში შეიტანა საერთო სახელით — სუმატრის ტროპიკული ტყეები. 

გუნუნგ-ლიოსერის ეროვნული პარკი 1980 წელს შეიქმნა. მისი სიგრძე 150 კმ-ია, სიგანე 100 კმ. ტერიტორიის დიდი ნაწილი მთებითაა დაფარული, 40% ზღვის დონიდან 1 500 მეტრზე მაღლა მდებარეობს. 

გუნუნგ-ლიოსერი ერთ-ერთია სუმატრის იმ ორი ადგილიდან, სადაც ორანგუტანგები ბინადრობენ. სხვა ცხოველებიდან აღსანიშნავია: სუმატრის სპილო, სუმატრის ვეფხვი, სუმატრის მარტორქა, სიამანგი და ბენგალური კატა.

იხილეთ აგრეთვე
ინდონეზიის ეროვნული პარკების სია
მსოფლიო მემკვიდრეობის ძეგლების სია აზიასა და ოკეანეთში

რესურსები ინტერნეტში

 Gunung Leuser National Park  
 Leuser Ecosystem 
 Leuser International Foundation
 Ministry of Forestry: Brief description 

კატეგორია:ინდონეზიის ეროვნული პარკები
კატეგორია:მსოფლიო მემკვიდრეობის ძეგლები ინდონეზიაში
კატეგორია:ინდონეზიის ბიოსფერული ნაკრძალები
კატეგორია:სამხრეთ-აღმოსავლეთ აზიის ქვეყნების ასოციაციის მემკვიდრეობის პარკები
კატეგორია:1980 წელს დაარსებული დაცული ტერიტორიები
კატეგორია:ჩრდილოეთ სუმატრის გეოგრაფია
კატეგორია:ჩრდილოეთ სუმატრის ღირსშესანიშნაობები